  Майя Бывальцева Удмуртиын вордскем кык спортсменкаос 2018-тӥ арын Олимпи шудонъёсы пыриськон понна Россилэн нырысь-валысь огинэтаз (составаз) пыризы. Со сярысь иворто спортъя федерациослэн пресс-службаоссы. Ижкарын вордскем 15 аресъем Алина Загитова фигурной нискыланъя командае пыртэмын, 20-тӥ толшоре Европалэн чемпионкаез луиз. Можгаысь 23 аресъем Ульяна Кайшева биатлонъя сборнойлэн нырысь-валысь огинэтаз шедиз. Ватсалом, допинген герӟаськем куашетонъёсын валче Россилэн сборноез Олимпиадаын нейтральной куншет улын потоз. Россиысь спортсменъёсты Шудонъёсы лэзён пумысен пумкылъянэз Калыккуспо Олимпи комитет толшор пумозь кутоз. 23-тӥосыз тол Олимпи шудонъёс Кореяысь Пхёнчханын 9–25 тулыспалэ ортчозы. Тегъёс: Олимпиада Удмуртия Россия УльянаКайшева АлинаЗагитова  